नई दिल्ली। गैर निष्पादित परिसंपत्तियों (एनपीए) के बढ़ते बोझ के कारण सार्वजनिक क्षेत्र के इलाहाबाद बैंक को चालू वित्त वर्ष की 31 दिसंबर को समाप्त तीसरी तिमाही में 1,263.79 करोड़ रुपए का घाटा हुआ है। बैंक ने बीते वित्त वर्ष की समान अवधि में 75.26 करोड़ रुपए का लाभ अर्जित किया था। बैंक द्वारा जारी वित्तीय परिणाम के मुताबिक समीक्षाधीन तिमाही में उसका शुद्ध एनपीए 8.65 प्रतिशत से बढ़कर 8.97 प्रतिशत और सकल एनपीए 12.51 से बढ़कर 14.38 प्रतिशत हो गया। इस दौरान बैंक की कुल आमदनी 5,025.13 करोड़ रुपए से घटकर 4,755.33 करोड़ रुपए रह गयी। उसका कुल खर्च भी 4,161.79 करोड़ रुपए से घटकर 3,833.16 करोड़ रुपए पर आया गया।